বগুড়া সংবাদ ডটকম (শিবগঞ্জ প্রতিনিধি রশিদুর রহমান রানা) : বগুড়ার শিবগঞ্জ উপজেলার ময়দানহাট্টা ইউনিয়ন পরিষদের চেয়ারম্যান এস.এম রূপম তার ইউনিয়নে বন্যা দেখা-দেওয়ার পরপরই ইউনিয়নবাসীর খাদ্য সহ বিভিন্ন সৃষ্ট সমস্যা সমাধানে নিরলস কাজে করে যাচ্ছেন। দিন-রাত ও হাটুজল উপেক্ষা করে এস.এম রূপম বন্যার্তদের দুয়ারে দুয়ারে গিয়ে তাদের খোজ খবর সহ ত্রাণ সামগ্রি বিতরণ করছেন। এরই ধারাবাহিকতায় রবিবার তিনি ময়দানহাট্টা ইউনিয়নের মহাবালা, কোপা, দোগাছি, দোগাছিয়া, মিরাপুর, নিয়ামতপুর, বাগলপুর, মটুক, হাটুয়াপাড়া, মহব্বত নন্দিপুর গ্রামের প্রায় ৫ ‘শ পরিবারের মাঝে ১০ কেজি করে চাল বিতরণ করেন। এসময় উপস্থিত ছিলেন, থানা আওয়ামী লীগের সদস্য জাহাঙ্গীর আলম রিজু, ইউনিয়ন আওয়ামী লীগের যুগ্ম সাধারণ সম্পাদক সুজন সরকার, ইউনিয়ন আ’লীগ নেতা রফিকুল ইসলাম, ইউনিয়ন কৃষকলীগ সভাপতি তোফাজ্জল হোসেন, মেম্বারদের মধ্যে ওয়াসিম মন্ডল, বিপ্লব, মঞ্জু সরকার, নান্নু, মহিলা মেম্বার শাহনাজ, সাবেক ইউপি সদস্য কলিম উদ্দিন।